
ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

852 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανακατάταξη οπλιτών για βραχεία περίοδο. 

Διαδικασία καταβολής και εισπράξεως της δωρεάν κρατικής αρω¬ 
γής κατά τη σύναψη δανείου Στεγαστικού Προγράμματος Σει¬ 
σμοπλήκτων στην περιοχή Αγίας Τριάδας πόλης Πατρών. . . 

Τροποποίηση της 73101/714/4.5.1988 απόφασης Υπουργού 
Μεταφορών & Επικοινωνιών «περί καθορισμού του τρόπου από¬ 
δειξης των προϋποθέσεων και των απαιτούμενων δικαιολογητι- 
κών για την απόκτηση άδειας άσκησης του επαγγέλματος τε¬ 
χνίτη αυτοκινήτων, μοτοσυκλεττών και μοτοποδηλάτων από 
τους εκμεταλλευτές και τεχνίτες λειτουργούντων συνεργείων 
κατά τη δημοσίευση του Ν. 1575/1985 (ΦΕΚ 302 Β). 

Σύσταση ίδιου Νομικού Προσώπου στην Κοινότητα Οροπεδίου Ν. 
Γρεβενών με την επωνυμία «Σχολική Επιτροπή Δημοτικού Σχο¬ 
λείου Κοινότητας Οροπεδίου Ν. Γρεβενών». 

Τροποποίηση της συστατικής πράξης του «Αναπτυξιακού Συνδέ¬ 
σμου Δήμων και Κοινοτήτων Θριασίου Πεδίου» Αττικής. ... 


Αριθ. Φ. 424.1/19/115703 (1) 

Ανακατάταξη οπλιτών για βραχεία περίοδο. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΗΥΝΑΣ 

Έχοντας υπόψη: 

2 α. Τις διατάξεις της παραγράφου 4 του άρθρου 13 του Ν. 1911/90 
«Εισαγωγή γυναικών στις ανώτατες στρατιωτικές σχολές, ρύθμιση 
στρατολογικών θεμάτων και άλλες διατάξεις» (ΦΕΚ 166 Α'). 

β. Τη με αριθ. πρωτ. Υ 1505/4.9.1991 κοινή απόφαση του Πρω¬ 
θυπουργού και του Υπουργού Εθνικής Αμύνης «Καθορισμός αρμοδιοτή¬ 
των Υφυπουργού Εθνικής Αμύνης Ιωάννη Σταθοπούλου» (ΦΕΚ 
702/91 τ. Β'), αποφασίζουμε: 

3+ Άρθρο 1 

Αριθμός Οπλιτών βραχείας ανακατάταξης. 

Οι οπλίτες που ανακατατάσσονται στις Ένοπλες Δυνάμεις κάθε 

4 χρόνο, σύμφωνα με τις διατάξεις της παραγράφου 4 του άρθρου 13 του 
Ν. 1911 /90, δεν μπορεί να είναι περισσότεροι των χιλίων (1.000) για 
το Στρατό Ξηράς, των πεντακοσίων (500) για το Πολεμικό Ναυτικό και 

5 των τρικαοσίων (300) για την Πολεμική Αεροπορία. 


Τροποποίηση της συστατικής πράξης του Πνευματικού Κέντρου Δή¬ 
μου Χαϊδαρίου Αττικής... 6 

Τροποποίηση του ΟΕΥ, του ΚΑΠΗ Μεγάρων Αττικής. 7 

Έγκριση μεταβίβασης άδειας ίδρυσης και λειτουργίας της Μαιευτι¬ 
κής - Γυναικολογικής κλινικής του γιατρού Γεωργίου Καλοειδά 
στο Ν. Έβρου... 8 

Σύσταση ίδιου Κοινοτικού Νομικού Προσώπου στην Κοινότητα Φα¬ 
νερωμένης Ν. Ηρακλείου με την επωνυμία «Σχολική Επιτροπή 
Δημοτικού Σχολείου και Νηπιαγωγείου Φανερωμένης». 9 

Σύσταση ίδιου Κοινοτικού Νομικού Προσώπου στην Κοινότητα Φα¬ 
νερωμένης Ν. Ηρακλείου με την επωνυμία «Σχολική Επιτροπή 
Δημοτικού Σχολείου Καλυβιανής Κοινότητας Φανερωμένης». 10 

Σύσταση ίδιου Κοινοτικού Νομικού Προσώπου στην Κοινότητα 
Μιαμούς Ν. Ηρακλείου με την επωνυμία «Σχολική Επιτροπή 
Δημοτικού Σχολείου Μιαμούς».■.11 

Σύσταση ίδιου Κοινοτικού Νομικού—Προσώπου στην Κοινότητα 
Μιαμούς Ν. Ηρακλείου με τήν επωνυμία «Σχολική Επιτροπή 
Δημοτικού Σχολείου Κρότου της Κοινότητας Μιαμούς».12 

Σύσταση ίδιου Νομικού Προσώπου στην Κοινότητα Μακροχωρίου 
Ν. Ημαθίας, με την επωνυμία «Πνευματικό Κέντρο Μακροχω¬ 
ρίου»..13 


Άρθρο 2 

Προσόντα - Προϋποθέσεις ανακατάταξης. 

Δεκτοί για ανακατάταξη για βραχεία περίοδο ενός μέχρι τριών ετών, 
γίνονται οι οπλίτες και οι πρότακτοι οπλίτες που συγκεντρώνουν τα εξής 
προσόντα: 

α. Είναι ικανοί κατηγορίας πρώτης (1/1) ή δεύτερης (1/2). 

β. Έχουν ανάστημα τουλάχιστον ενός μέτρου και εξήντα εκατοστών 
(1,60 μ.). 

γ. Δεν έχουν καταδικασθεί ή παραπεμφθεί για κακούργημα, για 
κλοπή, υπεξαίρεση, απάτη, πλαστογραφία, ψευδορκία, ψευδή καταμή- 
νυση, συκοφαντική δυσφήμιση, δωροδοκία ή για εγκλήματα που ανάγο¬ 
νται στην προστασία του δημοκρατικού πολιτεύματος και δεν έχουν στε¬ 
ρηθεί τα πολιτικά τους δικαιώματα. ' 

δ. Δεν έχουν καταδικασθεί για ανυποταξία ή λιποταξία και δεν εκκρε- 
μεί σε βάρος τους τέτοια κατηγορία. 

ε. Έχουν κατά την ημερομηνία της ανακατάταξης και σύμφωνα με 
τις διατάξεις της στρατολογικής νομοθεσίας, συμπληρώσει το δέκατο 
ένατο έτος της ηλικίας τους και δεν έχουν υπερβεί το εικοστό πέμπτο 
(25ο). Ειδικά όσοι εκπληρώνουν τις στρατιωτικές υποχρεώσεις τους ως 
πρότακτοι οπλίτες, δύνανται να ανακαταταγούν και πριν από τη συ¬ 
μπλήρωση του δεκάτου ενάτου έτους της ηλικίας τους εφόσον έχουν τα 
υπόλοιπα προσόντα και έχουν ενηλικιωθεί. 

στ. Δεν έχουν εκπέσει ή υποβιβασθεί του βαθμού τους, ούτε έχει κινη¬ 
θεί εναντίον τους η σχετική διαδικασία. 

ζ. Έχουν ειδικότητα που προβλέπεται για οπλίτες που υπηρετούν σε 
μονάδες εκστρατείας. 

Άρθρο 3 

Δικαιολογητικά ανακατάταξης, προθεσμίες υποβολής και διαδικασία 
συμπλήρωσής τους - Έγκριση ανακατάταξης. 

1. Για την ανακατάταξη οι ενδαφερόμενοι υποβάλλουν στη μονάδα 
στην οποία υπηρετούν, τον τρίτο μήνα πριν από την εκπλήρωση των 
στρατιωτικών υποχρεώσεων τους, αίτηση που συνοεδεύεται από τα πα¬ 
ρακάτω διακιολογητικά: 

α. Υπεύθυνη δήλωση περί του χρονικού διαστήματος (ετών) που επι¬ 
θυμούν να διαρκέσει η ανακατάταξή τους και των μονάδων εκστρατείας 
στις οποίες επιθυμούν να διανύσουν το χρόνο ανακατάταξης. 

β. Αντίγραφο ποινικού μητρώου από το οποίο να προκύπτει ότι ο εν¬ 
διαφερόμενος δεν έχει καταδικασθεί για τα εγκλήματα που αναφέρονται 
στις υποπαραγράφους γ και δ του άρθρου 2 της παρούσας. 

γ. Πιστοποιητικό της αρμόδιας Εισαγγελικής Αρχής, από το οποίο 
να προκύπτει ότι ο ενδιαφερόμενος δεν διώκεται για τις αξιόποινες πρά¬ 
ξεις που αναφέρονται στην υποπαράγραφο γ του άρθρου 2 της παρού¬ 
σας. 

δ. Βεβαίωση της μονάδας, περί του ότι δεν έχει κινηθεί κατά του εν¬ 
διαφερομένου διαδικασία έκπτωσης ή υποβιβασμού. 

2. Οι μονάδες στις οποίες υποβάλλονται τα παραπάνω δικαιολογη- 
τικά ελέγχουν την πληρότητα αυτών και επιστρέφουν όσα υποβάλλονται 
από οπλίτες που δεν έχουν τα προσόντα του άρθρου 2 της παρούσας. Τα 
δικαιολογητικά αυτών που έχουν τα απαραίτητα προσόντα υποβάλλο¬ 
νται απευθείας στην Δνση Στρατολογικού του οικείου Γενικού Επιτε¬ 
λείου, αφού επισυναφθεί πλήρες αντίγραφο Φύλλου μητρώου το οποίο 
προηγουμένως έχει ελεγχθεί από το αρμόδιο Στρατολογικό Γραφείο. 

4. Οι Διευθύνσεις Στρατολογικού των Γενικών Επιτελείων των Κλά¬ 
δων των Ενόπλων Δυνάμεων: 

α. Ελέγχουν τη συνδρομή των προϋποθέσεων ανακατάταξης και την 
πληρότητα των δικαιολογητικών. 

β. Επιστρέφουν στις μονάδες, για επίδοση στους ενδιαφερομένους, τα 
δικαιολογητικά αυτών που δεν πληρούν όλες τις σχετικές προϋποθέσεις. 

γ. Ενεργούν για την έκδοση της απόφασης με την οποία εγκρίνεται η 
ανακατάταξη και καθορίζεται η διάρκειά της. 

5. Σε περίπτωση κατά την οποία οι ενδιαφερόμενοι που έχουν τα προ¬ 
σόντα για επανακατάταξη είναι περισσότεροι από τον καθοριζόμενο για 
κάθε Κλάδο ανώτατο αριθμό ανακατατασσομένων, οι Διευθύνσεις Στρα¬ 
τολογικού των Γενικών Επιτελείων των Κλάδων των Ενόπλων Δυνά¬ 
μεων προβαίνουν σε επιλογή με βάση τα παρακάτω κριτήρια: 

α. Την εκπαιδευτική σειρά στρατευσίμων (ΕΣΣΟ) στην οποία ανή¬ 
κουν οι υποψήφιοι. 

β. Το έτος γέννησής τους. 

γ. Τις μονάδες και υπηρεσίες στις οποίες οι υποψήφιοι έχουν υπηρε¬ 
τήσει. 

δ. Την ειδικότητά τους. 

Κατά την επιλογή προτιμώνται όσοι ανήκουν σε παλαιότερη ΕΣΣΟ, 
μεταξύ δε οπλιτών της ίδιας ΕΣΣΟ προτιμώνται οι μικρότεροι σε ηλι¬ 
κία. Αν συμπίπτουν οι ΕΣΣΟ και το έτος γέννησης, προτιμώνται αυτοί 
που υπηρέτησαν για περισσότερο χρονικό διάστημα σε παραμεθόριες πε¬ 
ριοχές ή σε μονάδες εκστρατείας και αυτοί που είναι περισσότερο ανα¬ 
γκαίοι λόγω της ειδικότητάς τους. 

Άρθρο 4 

Έναρξη ανακατάταξης - Κατάσταση ανακατατασσομένων. 

1. Η ανακατάταξη αρχίζει από την ημερομηνία που οι οπλίτες θα εί¬ 
χαν απολυθεί οριστικά από τις τάξεις των Ενόπλων Δυνάμεων αν δεν 
ανακατατάσσονταν. Από την ημερομηνία αυτή οι ανακατατασσόμενοι 
ονομάζονται οπλίτες βραχείας ανακατάταξης. 

2. Οι οπλίτες βραχείας ανακατάταξης: 

α. Ανακατατάσσονται με τον βαθμό και την ειδικότητα που είχαν 
πριν από την ανακατάταξη και δύνανται να αποκτήσουν και άλλες ειδι¬ 
κότητες, σύμφωνα με όσα ισχύουν για τους οπλίτες που εκπληρώνουν 
θητεία. 

β. Είναι αρχαιότεροι των ομοιοβάθμων οπλιτών που εκπληρώνουν 
θητεία ή εφεδρική στρατιωτική υποχρέωση και νεώτεροι των ομοιοβάθ¬ 
μων οπλιτών πενταετούς υποχρέωσης. 

γ. Δύνανται να ζητήσουν την παράταση της ανακατάταξης μέχρι τη 
συμπλήρωση τριών ετών. Η έγκριση της παράτασης γίνεται με από¬ 
φαση του Αρχηγού του Γ ενικού Επιτελείου του οικείου Κλάδου ύστερα 


από δήλωση του ενδιαφερομένου και πρόταση του Διοικητή της μονά¬ 
δας στην οποία αυτός υπηρετεί. 

δ. Διέπονται από τους κανονισμούς και τις διαταγές που ισχύουν για 
τους οπλίτες που εκπληρώνουν θητεία. 

ε. Δεν παρέχουν δικαίωμα αναβολής κατάταξης σε καλούμενο για 
κατάταξη στρατεύσιμο αδελφό. 

3. Στους οπλίτες βραχείας ανακατάταξης χορηγούνται οι παρακάτω 
άδειες απουσίας: 

α. Κανονική πέντε ημερών για κάθε πλήρες δίμηνο πραγματικής 
στρατιωτικής υπηρεσίας. Η άδεια που αναλογεί στα δίμηνα που έχουν 
εκπληρωθεί χορηγείται υποχρεωτικά, τμηματικά ή συνολικά. Ειδικά η 
άδεια που αναλογεί στο τελευταίο δίμηνο κάθε έτους επανακατάταξης 
χορηγείται τον τελευταίο μήνα του έτους αυτού. 

β. Μικρής διάρκειας^ μέχρι δέκα ημερών για κάθε έτος ανακατάτα¬ 
ξης η οποία χορηγείται οποτεδήποτε σε τμήματα διάρκειας δύο μέχρι 
τεσσάρων ημερών. 

γ. Αναρρωτική μέχρι τριάντα ημερών για κάθε έτος ανακατάτα¬ 
ξης. 

4. Θέματα που αφορούν στην παράταση της ανακατάταξης, στη 
στολή, στα διακριτικά, στην ταυτότητα, στη διανομή και στη διοικητική 
μέριμνα, στις τοποθετήσεις και στις μεταθέσεις σε μονάδες εκστρατείας 
και στα καθήκοντα των οπλιτών βραχείας ανακατάταξης καθώς και 
στη χορήγηση σε αυτούς ειδών ιματισμού και υπόδησης, ρυθμίζονται με 
διαταγές των Γενικών Επιτελείων των Κλάδων των Ενόπλων Δυνέ- 
μεων. 

Άρθρο 5 

Διακοπή της βραχείας ανακατάταξης. 

1. Η βραχεία ανακατάταξη διακόπτεται και οι ανακαταταγέντες 
απολύονται από τις τάξεις των Ενόπλων Δυνάμεων στις παρακάτω πε¬ 
ριπτώσεις: 

α. Με τη συνδρομή των προϋποθέσεων απαλλαγής από την υποχρέ¬ 
ωση της στράτευσης ή χορήγησης αναβολής για λόγους υγείας. 

β. Με την ένταξη στην τρίτη ή τέταρτη κατηγορία σωματικής ικανό¬ 
τητας (1/3 ή 1/4). 

γ. Με την απώλεια ενός από τα προσόντα που αναφέρονται στις υπο¬ 
παραγράφους γ, δ και στ της παραγράφου 1 του άρθρου 2 της παρού¬ 
σας. 

δ. Με την υποβολή από τους ανακαταταγέντες δήλωσης διακοπής. 

2. Η διακοπή της ανακατάταξης και η εξαιτίας αυτής απόλυση γίνο¬ 
νται στις περιπτώσεις των υποπαραγράφων α, β και δ της προηγούμε¬ 
νης παραγράφου από τις μονάδες, με βάση έγγραφο του αρμοδίου Στρα¬ 
τολογικού Γ ραφείου ή απόφαση Υγειονομικής Επιτροπής ή τη δήλωση 
διακοπής, στις λοιπές δε περιπτώσεις με απόφαση του Διευθυντή της 
Διεύθυνσης Στρατολογικού του Γενικού Επιτελείου του οικείου Κλάδου 
των Ενόπλων Δυμάμεων. 

Άρθρο 6 

Λήξη της βραχείας ανακατάταξης. 

Η βραχεία ανακατάταξη λήγει, εφόσον δεν διεκόπη ή δεν παρατά- 
θηκε, με τη συμπλήρωση του κατά περίπτωση χρόνου ανακατάτα¬ 
ξης. 

Για τη συμπλήρωση του χρόνου αυτού δεν προσμετρώνται: 

α. Οι πέραν των τριάντα πέντε ημέρες πειθαρχικής φυλάκισης για 
κάθε έτος ανακατάταξης. 

β. Οι άδειες που τυχόν χορηγήθηκαν επιπλέον των καθοριζομένων 
με τις διατάξεις της παραγράφου 3 του άρθρου 4 της παρούσας. Οι 
αναρρωτικές άδειες που χορηγούνται μετά από νοσηλεία για βλάβη ή 
πάθηση που προήλθε από την εκτέλεση της υπηρεσίας και εξαιτίας αυ¬ 
τής υπολογίζεται για τη συμπλήρωση του χρόνου ανακατάταξης. 

γ. Ο χρόνος των λοιπών ειδικών καταστάσεων ο οποίος, σύμφωνα με 
τις διατάξεις του νόμου περί στρατολογίας, δεν υπολογίζεται ως πραγ¬ 
ματική στρατιωτική υπηρεσία για τους οπλίτες που εκπληρώνουν θη¬ 
τεία. 

Άρθρο 7 

Γενικές Διατάξεις. 

Οι διατάξεις που αφορούν στην υγειονομική εξέταση και στην ένταξη 
σε κατηγορίες σωματικής ικανότητας ή στη χορήγηση αναβολής εκ¬ 
πλήρωσης των στρατιωτικών υποχρεώσεων για λόγους υγείας, στην 
τήρηση και διακίνηση των ατομικών εγγράφων, στη χορήγηση απολυ- 

τηρίου και στην ένταξη ή όχι στην Εφεδρεία των οπλιτών που εκπληρώ¬ 
νουν θητεία, εφαρμόζονται και για τους οπλίτες βραχείας ανακατάτα¬ 
ξης. ' 

Άρθρο 8 

1. Διοικητικές και ερμηνευτικές οδηγίες για την εφαρμογή της από-, 
φάσης αυτής εκδίδονται, εφόσον απαιτηθούν, από τη Δνση Στρατολογι¬ 
κού του Γενικού Επιτελείου Εθνικής Αμύνης. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως και να ισχύσει από 1 Ιανουάριου 1992. 

Αθήνα, 10 Σεπτεμβρίου 1991 

Ο ΥΦΥΠΟΥΡΓΟΣ 

ΙΩΑΝΝΗΣ ΣΤΑΘΟΠΟΥΛΟΣ 
-♦- 

Αριθ. οικ. 2107/Φ.13 (2) 

Διαδικασία καταβολής και εισπράξεως της δωρεάν κρατικής αρωγής 

κατά τη σύναψη δανείου Στεγαστικού Προγράμματος Σεισμοπλή¬ 
κτων στην περιοχή Αγίας Τριάδας πόλης Πατρών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγρ. 2 και 3 της από 28.7.78 
Πράξεως Νομοθετικού Περιεχομένου (ΦΕΚ 117) «περί αποκαταστά- 
σεως ζημιών εκ σεισμών Βορείου Ελλάδας» που κυρώθηκε με το Ν. 
867/79 (ΦΕΚ Α' 24). 

2. Το Ν. 1190/81 (ΦΕΚ Α' 203/30.7.81) ο οποίος κυρώνει την 
από 26.3.81 Πράξη Νομοθετικού Περιεχομένου. 

3. Τη με αρ. 3/9.1.91 (ΦΕΚ 3/Α/10.1.91) Πράξη Υπουργικού 
Συμβουλίου «Για την αποκατάσταση των ζημιών από τους σεισμούς του 
1989 στην περιοχή της Αγίας Τριάδας της πόλης των Πατρών». 

4. Την αρ. οικ./847/1.4.91 απόφαση των Υπουργών Εθνικής Οι¬ 
κονομίας, Οικονομικών και Περιβάλλοντος, Χωροταξίας και Δημοσίων 
Έργων «περί παροχής πιστωτικών διευκολύνσεων για την αποκατά¬ 
σταση των ζημιών από τους σεισμούς του 1989 στην περιοχή της Αγίας 
Τριάδας της πόλης των Πατρών». 

5. Την αρ. 069 ΣΑΕ, έργο 9169004 Π.Δ.Ε. 

6. Την ανάγκη ταχύτερης εξυπηρέτησης των δανειοδοτουμένων από 
το πρόγραμμα Σεισμοπλήκτων, αποφασίζουμε: 

Την καταβολή εκ μέρους των Τραπεζών στους δανειοδοτούμενους 
μαζί με το δάνειο και της δωρεάν κρατικής αρωγής κατά τη σύναψη δα¬ 
νείου στεγαστικού προγράμματος σεισμοπλήκτων της Αγίας Τριάδας 
της πόλης Πατρών. 

Για την είσπραξη της ανωτέρω καταβαλλομένης δωρεάν κρατικής 
αρωγής απαιτείται οι Τράπεζες να υποβάλουν στον υπόλογο διαχειριστή 
του έργου 9169004 της ΣΑΕ 069 της Υπηρεσίας μας στην Πάτρα τα 
κατωτέρω δικαιολογητικά: 

1. Συγκεντρωτική κατάσταση πληρωμών, όπως ακριβώς το συνημ¬ 
μένο υπόδειγμα (χωριστά για τα δάνεια επισκευών και χωριστά για τα 
δάνεια ανακατασκευών). 

2. Θεωρημένο αντίγραφο δανειστικής συμβάσεως μεταξύ Τράπεζας 
και ιδιώτου. 

3. Απόδειξη με υπογραφή του ιδιώτη ότι έλαβε την δωρεάν κρατική 
αρωγή προκειμένου ο υπόλογος διαχειριστής να καλύψει με επιταγές 
του σε διαταγήν των μεσολαβουσών Τραπεζών, τα καταβαλλόμενα 
ποσά της δωρεάν κρατικής αρωγής σε βάρος του λογ/σμού Δημοσίων 
Επενδύσεων της Τράπεζας Ελλάδος (έργο 9169004 της ΣΑΕ 069). 

Η παρούσα απόφαση να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1991 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 


Αριθ. ΟΙΚ. 34422/3875 (3) 

Τροποποίηση της 73101/714/4.5.1988 απόφασης Υπουργού Μετα¬ 
φορών & Επικοινωνιών «περί καθορισμού του τρόπου απόδειξης των 
προϋποθέσεων και των απαιτούμενων δικαιολογητικών για την 
απόκτηση άδειας άσκησης του επαγγέλματος τεχνίτη αυτοκινήτων, 
μοτοσυκλεττών και μοτοποδηλάτων από τους εκμεταλλευτές και τε¬ 
χνίτες λειτουργούντων συνεργείων κατά τη δημοσίευση του Ν. 
1575/1985» (ΦΕΚ 302 Β). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις των παραγράφων 1 και 2 του άρθρου 10 του Ν. 1575/ 
1985 «προϋποθέσεις άσκησης του επαγγέλματος τεχνίτη αυτοκινήτων, 
μοτοσυκλεττών και μοτοποδηλάτων και όροι λειτουργίας των συνερ¬ 
γείων των οχημάτων αυτών» (ΦΕΚ 207 Α') όπως τροποποιήθηκε με το 
άρθρο 36 του Ν. 1959/1991 «για τις οδικές μεταφορές τις επικοινω¬ 
νίες και άλλες διατάξεις» (ΦΕΚ 123 Α'), αποφασίζουμε: 

1. Η παρ. 1 της αριθ. 73101/714/4.5.1988 απόφασης Υπουργού 
Μεταφορών και Επικοινωνιών, αντικαθίσταται ως εξής: 

«1. Οι υπαγόμενοι στις διατάξεις της παρ. 1 του άρθρου 10 του Ν. 
1575/1985, όπως τροποποιήθηκε με την παρ. 2 του άρθρου 36 του Ν. 
1959/1991, εκμεταλλευτές συνεργείων επισκευής αυτοκινήτων, μο¬ 
τοσυκλεττών και μοτοποδηλάτων, οι οποίοι κατά την 25.2.1988 ασχο- 
λούντο αυτοπροσώπως με εργασίες που προβλέπονται σε μία από τις ει¬ 
δικότητες των περιπτώσεων στ' (τεχνίτη οργάνων), ή (τεχνίτη συστη¬ 
μάτων εξαγωγής καυσαερίων), θ' (τεχνίτη ψυγείων), ι' (τεχνίτη αμαξω¬ 
μάτων), ια' (τεχνίτη βαφής), ιβ' (τεχνίτη τροχών) και ιδ' (τεχνίτη μοτο¬ 
συκλεττών και μοτοποδηλάτων) της παρ. 1 του άρθρου 5 του Ν. 1575/ 
1985, μπορούν να εφοδιαστούν μόνο με την αντίστοιχη άδεια της ειδι¬ 
κότητάς τους, χωρίς να υποστούν την κατά το άρθρο 4 εξέταση, εφ’ όσον 
έχουν ελάχιστη προϋπηρεσία (αυτοπρόσωπη εργασία στα συνεργεία στα 
οποία είναι εκμεταλλευτές) σε όμοια εργασία, μεγαλύτερη κατά δύο 
χρόνια από την κατά περίπτωση από το άρθρο 3 του Ν. 1575/1985 
προβλεπόμενη για τους πτυχιούχους των κατωτέρω τεχνικών σχολών 
και υπό τις εξής προϋποθέσεις: 

α) Η προϋπηρεσία (αυτοπρόσωπη εργασία) έχει διανυθεί ολόκληρη 
την τελευταία δεκαετία μέχρι την ημέρα υποβολής των δικαιολογητι- 
κών. 

β) Υποβάλλουν στην αρμόδια Νομαρχιακή Υπηρεσία Συγκοινωνιών 
μέχρι 31.12.1991. 

αα) Αίτηση χαρτοσημασμένη, στην οποία θα αναγράφονται τα απα¬ 
ραίτητα στοιχεία του δελτίου ταυτότητας (ονοματεπώνυμο, χρονολογία 
γέννησης, επάγγελμα, διεύθυνση κατοικίας, αριθμό δελτίου). 

ββ) Βεβαίωση της αρμόδιας Οικονομικής Εφορίας, ότι για τα έτη 
προϋπηρεσίας, έχουν υποβάλει φορολογικές δηλώσεις για εισοδήματα 
από την εκμετάλλευση συνεργείου συντήρησης και επισκευής αυτοκινή¬ 
των. 

γγ) Αποδεικτικό καταβολής του κατά το άρθρο 3 παρ. 9 του Ν. 
1575/1985 επιβαλλόμενου σχετικού παράβολου. 

δδ) Βεβαίωση του οικείου Βιοτεχνικού Επιμελητηρίου, ότι αποδε¬ 
δειγμένα έχουν εκτελέσει αυτοπροσώπως τις οιντίστοιχες επισκευές αυ¬ 
τοκινήτων το χρονικό διάστημα της προϋπηρεσίας. 

εε) Δύο πρόσφατες φωτογραφίες όμοιων διαστάσεων με τις φωτογρα¬ 
φίες δελτίου αστυνομικής ταυτότητας. 

στστ) Υπεύθυνη δήλωση του άρθρου 8 του Ν. 1599/1986, με την 
οποία δηλώνουν: 

- ότι δεν έχουν καταδικαστεί αμετάκλητα για ανυποταξία ή λιποτα¬ 
ξία (δεν υπόκεινται στις στερήσεις των ανυπότακτων και λιποτακτών 
του άρθρου 19 του Ν. 1763/1988 «Στρατολογία των Ελλήνων»). 

- ότι έχουν ασκήσει το εκλογικό τους δικαίωμα κατά τις τελευταίες 
βουλευτικές εκλογές (εφ’ όσον δεν επιδείξουν το εκλογικό βιβλιάριο) ή 
ότι έχουν υποβάλει αίτηση για έκδοσή του (εφ’ όσον στερούνται αυτού) 
και 

- τα τυχόν μεταβληθέντα στοιχεία του δελτίου ταυτότητας. 

2. Η παρ. 3 της αριθ. 73101/714/4.5.1988 απόφασης του 
Υπουργού Μεταφορών και Επικοινωνιών αντικαθίστανται ως εξής: 

«3. Οι υπαγόμενοι στις διατάξεις της παρ. 2 του άρθρου 10 του Ν. 
1575/85, όπως τροποποιήθηκε με την παρ. 3 του άρθρου 36 του Ν. 
1959/1991, εκμεταλλευτές συνεργείων συντήρησης και επισκευής αυ- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τοχινήτων, τα οποία κατά την 25.2.1988 ασχολούντο αυτοπροσώπως 
με τις εργασίες των ειδικοτήτων των περιπτώσεων. 

α' (μηχανοτεχνίτη), β’ (ηλεκτροτεχνίτη), γ' (τεχνίτη συστημάτων πέ¬ 
δησης), δ’ (τεχνίτη αντλιών πετρελαιοκινητήρων), ε’ (τεχνίτη εξαεριω- 
τήρων - αναμικτήρων), ζ (τεχνίτη αναρτήσεων) και ιγ’ (τεχνίτη συ¬ 
σκευών υγραερίου) της παρ. 1 του άρθρου 5 του Ν. 1575/85 και οι 
οποίοι δεν έχουν τον κατά το άρθρο 3 αυτού τίτλο σπουδών, μπορούν να 
εφοδιαστούν μόνο με την αντίστοιχη άδεια της ειδικότητάς τους, ύστερα 
από επιτυχείς εξετάσεις, σύμφωνα με το άρθρο 4 του Ν. 1575/1985, 
εφ’ όσον συντρέχουν οι ακόλουθες προϋποθέσεις: 

α) Η έναρξη λειτουργίας του συνεργείου έγινε πριν από την 
25.2:1988. 

β) Η προϋπηρεσία (αυτοπρόσωπη εργασία) τους έχει διανυθεί ολό¬ 
κληρη την τελευταία δεκαετία μέχρι την ημερομηνία υποβολής των δι- 
καιολογητικών και είναι μεγαλύτερη κατά δύο (2) έτη τουλάχιστον από 
την κατά περίπτωση προβλεπόμενη από το άρθρο 3 του Ν. 1575/1985 
για τους πτυχιούχους κατωτέρων τεχνικών σχολών. 

γ) Υποβάλλουν μέχρι 31.12.1991 στην αρμόδια Νομαρχιακή Υπη¬ 
ρεσία Συγκοινωνιών για συμμετοχή στις προβλεπόμενες εξετάσεις. 

αα) Αίτηση χαρτοσημααμένη, στην οποία θα αναγράφονται τα απα¬ 
ραίτητα στοιχεία του δελτίου ταυτότητας (ονοματεπώνυμο, χρονολογία 
γέννησης, επάγγελμα, διεύθυνση κατοικίας, αριθμό δελτίου). 

ββ) Βεβαίωση της αρμόδιας Οικονομικής Εφορίας, ότι για τα έτη της 
προϋπηρεσίας, έχουν υποβάλει φορολογικές δηλώσεις για εισόδημα από 
την εκμετάλλευση συνεργείου συντήρησης και επισκευής αυτοκινή¬ 
των. 

γγ) Βεβαίωση του οικείου Βιοτεχνικού Επιμελητηρίου, ότι αποδε¬ 
δειγμένα έχουν εκτελέσει αυτοπροσώπως τις αντίστοιχες επισκευές αυ¬ 
τοκινήτων, για το χρονικό διάστημα της προϋπηρεσίας τους και ότι η 
έναρξη λειτουργίας του συνεργείου έγινε πριν από την 25.2.1988. 

δδ) Αποδεικτικό καταβολής του κατά το άρθρο 3 παρ. 9 του Ν. 
1575/1985 επιβαλλόμενου σχετικού παράβολου. 

εε) Δύο πρόσφατες φωτογραφίες ομοίων διαστάσεων με τις φωτογρα¬ 
φίες δελτίου ταυτότητος. 

ατστ) Υπεύθυνη δήλωση του άρθρου 8 του Ν. 1599/1986, με την 
οποία δηλώνουν: 

- ότι δεν έχουν καταδικαστεί αμετάκλητα για ανυποταξία ή λιποτα¬ 
ξία (δεν υπόκεινται στις στερήσεις των ανυπότακτων και λιποτακτών 
του άρθρου 19 του Ν. 1763/1988 «περί Στρατολογίας των Ελλή¬ 
νων»). 

- ότι έχουν ασκήσει το εκλογικό δικαίωμα κατά τις τελευταίες βου¬ 
λευτικές εκλογές (εφ’ όσον δεν επιδείξουν το εκλογικό βιβλιάριο) ή έχουν 
υποβάλει αίτηση για έκδοσή του (εφ’ όσον στερούνται αυτού), και τα τυ¬ 
χόν μεταβληθέντα στοιχεία του δελτίου ταυτότητας». 

3. Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1991 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

Αριθ. 10615 (4) 

Σύσταση ίδιου Νομικού Προσώπου στην Κοινότητα Οροπεδίου Ν. Γρε- 
βενών με την επωνυμία «Σχολική Επιτροπή Δημοτικού Σχολείου 
της Κοινότητας Οροπεδίου Ν. Γρεβενών». 

Ο ΝΟΜΑΡΧΗΣ ΓΡΕΒΕΝΩΝ 

4 

Έχοντας υπόψη: 

1. Τις διατάξεις: 

α) την παρ. 8-15 του άρθρου 5 του Ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις» (Α' 110) και 
β) του άρθρου 187 του Δημοτικού και Κοινοτικού Κώδικα (Π.Δ. 
323/89 (Α’ 146). 

2. Την αριθ. 17/1991 απόφαση του Κοινοτικού Συμβουλίου Οροπε¬ 
δίου του Νομού Γρεβενών για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Οροπεδίου του Νομού Γρεβενών, ίδιο 
νομικό πρόσωπο με την επωνυμία «Σχολική Επιτροπή Δημοτικού Σχο¬ 
λείου της Κοινότητας Οροπεδίου Ν. Γρεβενών». 


Η συνιστώμενη με την απόφαση αυτή Σχολική Επιτροπή διοικείται 
από 3μελές Διοικητικό Συμβούλιο, αποτελούμενο από: 

α) Τον εκάστοτε Πρόεδρο ή Κοινοτικό Σύμβουλο οριζόμενο με από¬ 
φαση του Κ. Σ/λίου, ως Πρόεδρο της Σχολικής Επιτροπής, 
β) Τον εκάστοτε Διευθυντή του Δημοτικού Σχολείου, 
γ) Εκπρόσωπο Γονέων των μαθητών του Δημοτικού Σχολείου. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: * 

α) Η διαχείριση των πιστώσεων που διατίθενται, για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

■ γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση το*υ Κράτους. 

β) Η ετήσια επιχορήγηση της Κοινότητας Οροπεδίου, 
γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: Οικόπεδο εκτάσεως πέντε (5) περίπου στρεμμάτων 
εντός του οικισμού. 

7. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 12 Σεπτεμβρίου 1991 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 
-♦- 

Αριθ. 18380 (5) 

Τροποποίηση της συστατικής πράξης του «Αναπτυξιακού Συνδέσμου 
Δήμων και Κοινοτήτων Θριασίου Πεδίου» Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 190 του Δ.Κ.Κ. (Π.Δ. 323/89). 

2) Την 6339/20.4.1988 απόφασή μας, περί συστάσεως «Αναπτυ¬ 
ξιακού Συνδέσμου Δήμων και Κοινοτήτων Θριασίου Πεδίου». 

3) Τις 124/91,136/91,64/91 και 101/91 αποφάσεις των Δημο¬ 
τικών Συμβουλίων των Δήμων Ελευσίνας, Ασπροπύργου, Μάνδρας και 
Κοινότητας Μαγούλας, αντίστοιχα, περί τροποποιήσεως της συστατι¬ 
κής πράξης του παραπάνω Συνδέσμου, αποφασίζουμε: 

Τροποποιούμε την παράγραφο 5 της 6339/20.4.1988 συστατικής 
πράξης του Αναπτυξιακού Συνδέσμου Δήμων και Κοινοτήτων Θριασίου 
Πεδίου, ως εξής: 

5. Ίδιοι πόροι του Συνδέσμου θα είναι η εισφορά των μελών του, που 
θα ανέρχονται σε ποσοστό 2% με βάση τα αναφερόμενα στον προϋπολο¬ 
γισμό κάθε μέλους τακτικών εσόδων κατ’ έτος». 

Κατά τα λοιπά ισχύει, ως έχει, η προαναφερόμενη απόφασή μας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 

Η παρούσα να δημοσιευθεί στην Εφημερίδα της Κυβερνήσεως. 

Αιγάλεω, 16 Σεπτεμβρίου 1991 

Ο Νομάρχης 
ΑΘΑΝ. ΜΠΟΤΡΑΣ 

-♦- 

Αριθ. 18339 (6) 

Τροποποίηση της συστατικής πράξης του Πνευματικού Κέντρου Δήμου 

Χαϊδαρίου Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του Δ.Κ.Κ. (Π.Δ. 323/89). 

2) Το Π.Δ. 511/26.5.81 περί συστάσεως στο Δήμο Χαϊδαρίου ίδιου 
Νομικού Προσώπου με το όνομα «Πνευματικό Κέντρο Χαϊδαρίου». 

3) Την αριθ. 206/8.5.91 απόφαση του Δημοτικού Συμβουλίου Χαϊ- 
δαρίου περί τροποποίησης της Συστατικής Πράξης του Πνευματικού 
Κέντρου, αποφασίζουμε: 

Τροποποιούμε την αρχική συστατική πράξη του Πνευματικού Κέ¬ 
ντρου ως προς την παράγραφο 4 του άρθρου μόνου ως εξής: 

4. «Το αυνιστώμενο Νομικό Πρόσωπο διοικείται υπό ενδεκαμελούς 
Διοικητικού Συμβουλίου, απαρτιζόμενου εκ του εκάστοτε Δημάρχου 
Χαϊδαρίου ή του οριζόμενου υπ’ αυτού Αντιδημάρχου ως Προέδρου, 
από τέσσερις Δημοτικούς Συμβούλους και από έξι δημότες». 

Κατά τα λοιπά ισχύει όπως έχει η τροποποιούμενη απόφαση. 

Η παρούσα να δημοσιευθεί στην Εφημερίδα της Κυβερνήσεως. 

Αιγάλεω, 10 Σεπτεμβρίου 1991 

Ο Νομάρχης 
ΑΘΑΝ. ΜΠΟΥΡΑΣ 

-♦- 

Αριθ. 16828 (7) 

Τροποποίηση του ΟΕΥ, του ΚΑΠΗ Μεγάρων Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 σε συνδυασμό με τις 
όμοιες του άρθρου 68 του Ν. 1416/84. 

2. Τις διατάξεις του Ν. 1586/86. 

3. Τις όμοιες των Π. Δ/των 37α/87 και 331/83. 

4. Την αριθ. 6342/5.5.88 απόφασή μας, περί ψηφίσεως του ΟΕΥ 
του ΚΑΠΗ Μεγάρων. 

5. Την αριθ, 15/91 απόφαση του Δ.Σ. του ΚΑΠΗ Μεγάρων, περί 
τροποποίησης του εν λόγω Ο.Ε.Υ. 

6. Το αριθ. 4/2Ε.Η.Δ./10.5.91 πρακτικό του Υπηρεσιακού Συμ¬ 
βουλίου της Νομαρχίας, αποφασίζουμε: 

Εγκρίνουμε την αριθ. 15/91 απόφαση του Δ.Σ. του ΚΑΠΗ Μεγά¬ 
ρων, που αφορά στην τροποποίηση του ΟΕΥ, του Νομικού αυτού προ¬ 
σώπου ο οποίος εγκρίθηκε με την 0342/5.5.88 απόφασή μας και δη- 
μοσιεύθηκε στο ΦΕΚ ως εξής: 

1. Στο άρθρο Ιο. 

α. Διοικητική Υπηρεσία 

Γραφείο Διοίκησης, Κοινωνικής Πρόνοιας και Οικονομικής Υπηρε¬ 
σίας. 

β. Υγειονομική Υπηρεσία 

ι.:. 

2 . 

3.. 

4. Γραφείο Οικογενειακών Βοηθών και Βοηθητικού Προσωπικού. 

2. Στο άρθρο 2ο 

Η οργανική σύνθεση και κατάταξη των θέσεων προσωπικού του 
ΚΑΠΗ Μεγάρων, ορίζεται ως εξής: 

Α. Διοικητικό Προσωπικό 

α. 

β. Μία (1) θέση του κλάδου ΔΕΙ Διοικητικού, με βαθμούς Γ-Α. 

Β' Υγειονομικό Προσωπικό. 

α. 

β..·.... 

Τ... 


δ..-.. 

ε. Μία (1) θέση του κλάδου ΥΕ16 προσωπικού καθαριότητας (καθα¬ 
ρίστρια) με βαθμούς Δ-Γ. 

3. Το άρθρο 4ο, διαμορφώνεται ως εξής: 

Α. ΔΙΟΙΚΗΤΙΚΗ ΥΠΗΡΕΣΙΑ 

Γραφείο Διοίκησης, Κοινωνικής Πρόνοιας και Οικονομικής Υπηρε¬ 
σίας. 

«) . 

1) . 

2 ) ... 

3) .. 

4) . 

5) . 

β. Ο Διοικητικός Υπάλληλος διεξάγει όλη τη διοικητική κοίι οικονο¬ 
μική υπηρεσία του ΚΑΠΗ. Ειδικότερα: Προετοιμάζει την ημερήσια διά¬ 
ταξη των συνεδριάσεων του Διοικ. Συμβουλίου τηρεί τα πραγματικά 
των συνεδριάσεων, διεκπεραιώνει την αλληλογραφία, τηρεί βιβλία ει- 
σερχομένων-εξερχομένων εγγράφων, τηρεί αρχεία, συντάσσει τις διά¬ 
φορες πράξεις σχετικά με την πρόσληψη του προσωπικού καθώς και 
κάθε πράξη σχετική με την υπηρεσιακή κατάσταση αυτού. 

Διεξάγει την οικονομική υπηρεσία του ΚΑΠΗ κατά τις διατάξεις του 
Δημοτικού και Κοινοτικού Κώδικα και του Κώδικα περί οικονομικής 
διοικήσεως και Λογιστικού ΟΤΑ. Ενεργεί τις εισπράξεις και πληρωμές 
καθώς και τις προμήθειες των διαφόρων υπηρεσιών σύμφωνα με τις 
σχετικές διατάξεις. 

Β. Υγειονομική Υπηρεσία 

1. 

2 ... 

3 . 

4 .■. 

5. ΚΑΘΑΡΙΣΤΡΙΑ 

Φροντίζει για την καθαριότητα των γραφείων και των αιθουσών των 
μελών, των κοινοχρήστων και βοηθητικών χώρων. 

Είναι υπεύθυνη για τον καθαρισμό των συσκευών, επίπλων, μηχανη¬ 
μάτων και οχημάτων του κέντρου. Φροντίζει για τον καλλωπισμό του 
κτιρίου του ΚΑΠΗ σε ό,τι αφορά τον εσωτερικό και εξωτερικό του 
χώρο. 

Κατά τα λοιπά ισχύει όπως έχει, η τροποποιούμενη απόφαση. 

Η παρούσα να δημοσιευθεί στην Εφημερίδα της Κυβερνήσεως. 

Αιγάλεω, 16 Σεπτεμβρίου 1991 

Ο Νομάρχης 
ΑΘΑΝ. ΜΠΟΥΡΑΣ 

-♦- 

Αριθ. 7566 (8) 

Έγκριση μεταβίβασης άδειας ίδρυσης και λειτουργίας της Μαιευτικής - 

Γυναικολογικής κλινικής του γιατρού Γεωργίου Καλοειδά στο Ν. 

Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Το Ν. 3200/55, όπως τροποποιήθηκε και συμπληρώθηκε μετα¬ 
γενέστερα. 

2. Το Π.Δ. 247/91 Φ.Ε.Κ. 93 Τ.Α. άρθρο 22. 

3. Την αριθ. 6895/23.11.79 απόφασή μας, με την οποία εκγρίθηκε 
η λειτουργία της Μαιευτικής - Γυναικολογικής Κλινικής επ’ ονόματι 
του Γεωργίου Καλοειδά στην πόλη Ορεστιάδας. 

4. Την από 12.9.91 αίτηση του Γεωργίου Καλοειδά, με την οποία 
ζητάει να του επιτραπεί η μεταβίβαση της ανωτέρω κλινικής του στον 
Κων/νο Αστρακά Μαιευτήρα Χειρουργό Γυναικολόγο ιατρό κάτοικο 
Ορεστιάδας, αποφασίζουμε: 

1. Παρέχουμε την έγκριση μεταβίβασης της άδειας λειτουργίας της 
Μαιευτικής - Γυναικολογικής κλινικής του Γεωργίου Καλοειδά στην 
πόλη της Ορεστιάδας που χορηγήθηκε με την ανωτέρω (3) απόφασή 
μας στον Κων/νο Αστρακά, Μαιευτήρα χειρουργό Γυναικολόγο ιατρό 
κάτοικο Ορεστιάδας υπό τους όρους και προϋποθέσεις που ορίζονται ως 
προς τον αριθμό των κλινών στην ανωτέρω (3) απόφασή μας. 

2. Η επωνυμία της ανωτέρω κλινικής θα διατηρηθεί ως «ΙΔΙΩΤΙΚΟ 
ΜΑΙΕΥΤΗΡΙΟ ΟΡΕΣΤΙΑΔΑΣ» η δε διοικητική διεύθυνση θα είναι υπό 
την ευθύνη του προς τον οποίο γίνεται η μεταβίβαση Αστρακά.Κων/νο. 

Η παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 10 Σεπτεμβρίου 1991 

Ο Νομάρχης 
ΑΘΗΝ. ΦΛΩΡΙΝΗΣ 

- ♦- 

Αριθ. 22504 (9) 

Σύσταση ίδιου Κοινοτικού Νομικού Προσώπου στην Κοινότητα Φανε¬ 
ρωμένης Ν. Ηρακλείου με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Φανερωμένης». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 «Κωδικο¬ 
ποίηση σε ενιαίο κείμενο νόμου, με τίτλο Δημοτικός και Κοινοτικός Κώ¬ 
δικας των ισχυουαών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν» (ΦΕΚ 146/ 
1.6.1989 Τεύχος Α'). 

2. Τις διατάξεις του άρθρου 5 παρ. 8 του Ν. 1894/90 (ΦΕΚ 110/ 
27.8.90 τ.Α'). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την αριθμ. 23/1991 απόφαση του Κοινοτικού Συμβουλίου Φανε¬ 
ρωμένης, για τη σύσταση ίδιου Κοινοτικού Νομικού Προσώπου με την 
επωνυμία «Σχολική Επιτροπή Δημοτικού Σχολείου και Νηπιαγωγείου 
Φανερωμένης», αποφασίζουμε: 

1. Συνιστούμε στην Κοινότητα Φενρωμένης ίδιο Κοινοτικά Νομικό 
Πρόσωπο με την επωνυμία «Σχολική Επιτροπή Δημοτικού Σχολείου 
και Νηπιαγωγείου Φανερωμένης». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Έναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Φανερωμέ¬ 
νης. 

δ) Τον εκάστοτε Διευθυντή του Νηπιαγωγείου Φανερωμένης, 
ε) Έναν (1) εκπρόσωπο του Συλλόγου Γονέων και Κηδεμόνων του 
Δημοτικού Σχολείου Φανερωμένης, που ορίζεται από τη Γ ενική Συνέ¬ 
λευση του Συλλόγου. . 

στ) Έναν (1) δημότη γονέα μαθητή του Δημοτικού Σχολείου Φανε¬ 
ρωμένης που ορίζεται με απόφαση του Κοινοτικού Συμβουλίου. 

ζ) Έναν (1) δημότη γονέα μαθητή του Νηπιαγωγείου Φανερωμένης 
που ορίζεται με απόφαση του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. 

Το Διοικητικό Συμβούλιο εκλέγει μεταξύ των μελών του Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται στο ποσό των 
πενήντα χιλ. (50.000) δρχ. 

β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων! ή υπη¬ 
ρεσιών. 

ε) Πρόσοδοι από την περιουσία του. 


6. Το Νομικό Πρόσωπο εκπροσωπείται στα δικαστήρια και σε κάθε 
άλλη δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 18 Ιουλίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 
-♦- 

Αριθ. 22505 (10) 

Σύσταση ίδιου Κοινοτικού Νομικού Προσώπου στην Κοινότητα Φανε¬ 
ρωμένης Ν. Ηρακλείου με την επωνυμία «Σχολική Επιτροπή Δημο¬ 
τικού Σχολείου Καλυβιανής Κοινότητας Φανερωμένης». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 «Κωδικο¬ 
ποίηση σε ενιαίο κείμενο νόμου, με τίτλο Δημοτικός και Κοινοτικός Κώ¬ 
δικας των ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν» (ΦΕΚ 146/ 
1.6.1989 Τεύχος Α’). 

2. Τις διατάξεις του άρθρου 5 παρ. 8 του Ν. 1894/90 (ΦΕΚ 110/ 
27.8.90 τ.Α’). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την αριθμ. 24/1991 απόφαση του Κοινοτικού Συμβουλίου Φανε¬ 
ρωμένης, για τη σύσταση ίδιου Κοινοτικού Νομικού Προσώπου με την 
επωνυμία «Σχολική Επιτροπή Δημοτικού Σχολείου Καλυβιανής», απο¬ 
φασίζουμε: 

1. Συνιστούμε στην Κοινότητα Φανερωμένης ίδιο Κοινοτικό Νομικό 
Πρόσωπο με την επωνυμία «Σχολική Επιτροπή Δημοτικού Σχολείου 
Καλυβιανής». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Έναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Καλυβιανής. 
δ) Έναν (1) εκπρόσωπο του Συλλόγου Γονέων και Κηδεμόνων του 
Δημοτικού Σχολείου Καλυβιανής, που ορίζεται από τη Γενική Συνέ¬ 
λευση του Συλλόγου. 

ε) Έναν (1) δημότη γονέα μαθητή του Δημοτικού Σχολείου Καλυ- 
βιανής που ορίζεται με απόφαση του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. 

Το Διοικητικό Συμβούλιο εκλέγει μεταξύ των μελών του Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται στο ποσό των 
πενήντα χιλ. (50.000) δρχ. 

β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών.· 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 

άλλη δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 18 Ιουλίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 
-♦- 

Αρι8. 27823 (11) 

Σύσταση ίδιου Κοινοτικού Νομικού Προσώπου στην Κοινότητα Μια- 
μούς Ν. Ηρακλείου με την επωνυμία «Σχολική Επιτροπή Δημοτικού 
Σχολείου Μιαμούς». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 «Κωδικο¬ 
ποίηση σε ενιαίο κείμενο νόμου, με τίτλο Δημοτικός και Κοινοτικός Κώ¬ 
δικας των ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν» (ΦΕΚ 146/ 
1.6.1989 Τεύχος Α'). 

2. Τις διατάξεις του άρθρου 5 παρ. 8 του Ν. 1894/90 (ΦΕΚ 110/ 
27.8.90 τ.Α'). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την αριθμ. 37/1991 απόφαση του Κοινοτικού Συμβουλίου Μια- 
μούς, για τη σύσταση ίδιου Κοινοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου Μιαμούς», αποφασί¬ 
ζουμε: 

1. Συνιστούμε στην Κοινότητα Μιαμούς ίδιο Κοινοτικό Νομικό Πρό¬ 
σωπο με την επωνυμία «Σχολική Επιτροπή Δημοτικού Σχολείου Μια- 
μούς». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Έναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Μιαμούς. 
δ) Έναν (1) εκπρόσωπο του Συλλόγου Γονέων και Κηδεμόνων του 
Δημοτικού Σχολείου Μιαμούς, που ορίζεται από τη Γ ενική Συνέλευση 
του Συλλόγου. > * 

ε) Έναν (1) δημότη γονέα μαθητή του Δημοτικού Σχολείου Μιαμούς 
που ορίζεται με απόφαση του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. 

Το Διοικητικό Συμβούλιο εκλέγει μεταξύ των μελών του Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται στο ποσό των 
εκατό χιλιάδων (100.000) δρχ. τουλάχιστον, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη δημόσια αρχή από τον Πρόεδρο του Διοικητικού Συμβουλίου και 


όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 11 Σεπτεμβρίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 
-♦- 

Αριθ. 27822 (12) 

Σύσταση ίδιου Κοινοτικού Νομικού Προσώπου στην Κοινότητα Μια- 
μούς Ν. Ηρακλείου με την επωνυμία «Σχολική Επιτροπή Δημοτικού 
Σχολείου Κρότου της Κοινότητας Μιαμούς». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/1989 «Κωδικο¬ 
ποίηση σε ενιαίο κείμενο νόμου, με τίτλο Δημοτικός και Κοινοτικός Κώ¬ 
δικας των ισχυουσών διατάξεων του Δημοτικού και Κοινοτικού Κώ¬ 
δικα, όπως τροποποιήθηκαν και συμπληρώθηκαν». (ΦΕΚ 146/ 
1.6.1989 Τεύχος Α’). 

2. Τις διατάξεις του άρθρου 5 παρ. 8 του Ν. 1894/90 (ΦΕΚ 110/ 
27.8.90 τ.Α'). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την αριθμ. 38/1991 απόφαση του Κοινοτικού Συμβουλίου Μια- 
μούς, για τη σύσταση ίδιου Κοινοτικού Νομικού Προσώπου με την επω¬ 
νυμία «Σχολική Επιτροπή Δημοτικού Σχολείου Κρότου», αποφασί¬ 
ζουμε: 

1. Συνιστούμε στην Κοινότητα Μιαμούς ίδιο Κοινοτικό Νομικό Πρό¬ 
σωπο με την επωνυμία «Σχολική Επιτροπή Δημοτικού Σχολείου Κρό¬ 
του». 

2. Σκοποί του Νομικού Προσώπου είναι: 

α) Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο, αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Έναν (1) Κοινοτικό Σύμβουλο, που ορίζεται με απόφαση του Κοι¬ 
νοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Κρότου, 
δ) Έναν (1) εκπρόσωπο του Συλλόγου Γονέων και Κηδεμόνων του 
Δημοτικού Σχολείου Κρότου, που ορίζεται από τη Γ ενική Συνέλευση του 
Συλλόγου. 

ε) Έναν (1) δημότη γονέα μαθητή του Δημοτικού Σχολείου Κρότου 
που ορίζεται με απόφαση του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. 

Το Διοικητικό Συμβούλιο εκλέγει μεταξύ των μελών του Αντιπρόε¬ 
δρο και Γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας που ορίζεται στο ποσό των 
εκατό χιλιάδων (100.000) δρχ. τουλάχιστον, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες. 

6) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 11 Σεπτεμβρίου 1991 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

-♦- 

Αριθ. 13341 (13) 

Σύσταση ίδιου Νομικού Προσώπου στην Κοινότητα Μακροχωρίου Ν. 

Ημαθίας, με την επωνυμία «Πνευματικό Κέντρο Μακροχωρίου». 

Η ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις τόυ άρθρ. 187 του Δ.Κ.Κ. (Π.Δ. 323/89). 

2. Την 95/1991 απόφαση του Κοινοτικού Συμβουλίου Μακροχω¬ 
ρίου, αποφασίζουμε: 

Νομιμοποιούμε την 95/91 απόφαση του Κοινοτικού Συμβουλίου 
Μακροχωρίου και 

1) Συνιστούμε ίδιο Νομικό Πρόσωπο με την επωνυμία «Πνευματικό 
Κέντρο Μακροχωρίου» στην Κοινότητα Μακροχωρίου Νομού Ημαθίας. 

2) Σκοπός του Νομικού αυτού προσώπου είναι: 

Η ανάπτυξη πνευματικής, μορφωτικής και πολιτιστικής δραστηριό¬ 
τητας στην περιοχή της Κοιν/τας Μακροχωρίου, για την ανύψωση του 
πνευματικού, μορφωτικού και πολιτιστικού επιπέδου των κατοίκων της. 

Οι αρχές που διέπουν το νομικό πρόσωπο είναι: 

α) Η συνεχής διεύρυνση της δυνατότητας άμεσης και ενεργού παρέμ¬ 
βασης των δημοτών στις πνευματικές κοινωνικές και πολιτιστικές δρα¬ 
στηριότητες σαν ουσιαστική προϋπόθεση για την εξέλιξη της Κοινωνίας 
του νομικού προσώπου και την επιτυχία του σκοπού του. 

β) το δικαίωμα της επικοινωνίας, της ελεύθερης έκφρασης, της ελεύ¬ 
θερης πληροφόρησης, του διαλόγου, της μόρφωσης, ανεξάρτητα ηλι¬ 
κίας και μορφωτικού επιπέδου, της ελεύθερης καλλιτεχνικής δημιουρ¬ 
γίας και έκφρασης, της αξιοποίησης δημιουργικά του ελεύθερου χρόνου 
και κάθε τι που τείνει σε μια ανώτερη ποιότητα ζωής. 

γ) Το νομικό πρόσωπο, στεγάζει και φιλοξενεί κάθε πρωτοβουλία, 


ατομική, ομάδας κίνησης φυσικών ή νομικών προσώπων και φορέων, 
κυρίως της Κοινότητας Μακροχωρίου, αρκεί να κινούνται μέσα στον 
σκοπό και τις αρχές του. 

3) Πόροι αυτού είναι: 

α) Ετήσια επιχορήγησης της Κοιν/τας που καθορίζεται κάθε χρόνο 
από το Κ.Σ. ανάλογα με τις ανάγκες που παρουσιάζονται. 

β) Κάθε φύσης συνδρομές εισφορές, δωρεές, κληρονομιές και κληρο¬ 
δοσίες. 

γ) Εισπράξεις από το αντίτιμο των εκδηλώσεων, υπηρεσιών πραγμά¬ 
των που παρέχει το Νομικό Πρόσωπο. 

δ) Πρόσοδοι από την ιδιόκτητη περιουσία του. 

ε) Κάθε έσοδο που προέρχεται από φυσικό ή νομικό πρόσωπο του 
οποίου η νομιμότητα είσπραξης εγκρίνεται με απόφαση του Διοικητικού 
Συμβουλίου. 

4) Το συνιστώμενο Νομικό Πρόσωπο θα στεγάζεται στο ίδιο κτίριο 
του Πνευματικού Κέντρου Μακροχωρίου. 

5) Το Νομικό Πρόσωπο διοικείται από πενταμελές διοικητικό Συμ¬ 
βούλιο το οποίο αποτελείται: α) από τον εκάστοτε Πρόεδρο της Κοινότη¬ 
τας, ως Πρόεδρο, β) από δύο κοινοτικούς συμβούλους και γ) από δύο 
δημότες που να έχουν ειδικές γνώσεις και πείρα πάνω στο αντικείμενο 
της δράσης του Νομικού Προσώπου. 

Τα β-γ μέλη ορίζονται με απόφαση του Κ.Σ. Το Διοικητικό Συμβού¬ 
λιο εκλέγει ένα από τα μέλη του σαν (αντιπρόεδρο. Η θητεία των μελών 
του Διοικητικού Συμβουλίου ακολουθεί την Κοιν/κή περίοδο. 

6) Το Νομικό Πρόσωπο εκπροσωπείται ενώπιον των Δικαστηρίων 
και κάθε αρχής από τον Πρόεδρο και σε περίπτωση απουσίας ή άλλου 
εμποδίου από τον αντιπρόεδρο. 

7) Οι διάφορες εκδηλώσεις του Πνευματικού Κέντρου θα γίνονται 
στο ίδιο το κτίριο του Πνευματικού Κέντρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 6 Σεπτεμβρίου 1991 
Η Νομάρχης 

ΦΑΝΗ ΠΑΡΤΣΑΦΥΛΛΙΔΟΤ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




